Elsa het soveel moeite vir ons gedoen! Heerlike kos, skoon eenhede, niks is moeite vir haar en haar span nie. Sal vir seker weer daar oorbly!
Ons het heerlik oorgeslaap in Elsa's @ 27. Die kamer was ruim en skoon met 'n baie goeie bed. Vriendelike personally hen lekker ontbyt geëet die volgende oggend.
Ek en my seun (student) het oorgebly. Daar is soveel fantastiese goed. Die netheid van die eenheid, die toesluitmotorhuis, die fantastiese bord kos en baie vriendelike diens beveel ek vir almal aan.
Ons het 2 nagte by Elsa's oornag, en was verbaas oor die gehalte van die aandetes wat vir ons voorgesit was. Die slaai, die hoender-kaas-koek, die tuisgemaakte brood. Ek kan nie uitgepraat raak oor die plekkie en Elsa nie. Dan het ek nog nie eers die konfyte van die kontrei genoem wat daar te koop is nie. Dit is ook heelwat goedkoper as in Paternoster. Die kamers en badkamers is skoon en gerieflik, en dit was regtig 'n plek wat ek met 'n geruste hart vir enigeiemand sal aanbeveel.
Baie netjiese plek met goeie fasiliteite. Was koud en elektiese warmkombers was puik. Daar was beurtkrag en 'n vorm van noodkrag sou baie gehelp het. Die kombuis sou goed kon doen deur gasstowe te hê. Die hoofstraat is baie raserig a.g.v. baie swaar voertuie wat daar deur beweeg. Elsa @27 is egter so effens weg vanaf die hoofstraat en die geraas het ons dus nie juis gepla nie.
Netjiese en skoon kamer. Ons is vriendelik ontvang. Gastehuis baie veilig en elke kamer het 'n privaat kuier- en braaiplek. Sal Elsa' s aanbeveel.
Ons het weer van Elsa's gebruik gemaak met ons terugkeer huis toe. Dit was weer eens puik diens! Gerieflike en netjies oornag verblyf. Die eienaar is baie gasvry. Voel soos 'n vyfsterhotel.
Sal Elsa's @27 aanbeveel vir oornagverblyf. Vriendelike ontvangs, skoon en netjies met lugverkoeling en 'n gerieflike bed vir 'n heerlike nagrus.
Kamer is baie netjies en dekor pragtig. Ons het heerlik ontspan met ons honde na 'n lang reis. Dankie vir jou behulpsaamheid, aanwysings en vriendelikheid.
Ons het 1 nag in 'n gesinskamer vir 5 geslaap. Kamer 'n goeie grootte, skoon, netjies en die badkamer is ruim. Die bad was 'n bonus.
Dit was 'n plesier om Elsa, gasvrou, te ontmoet. Sy het uit haar pad gegaan om ons welkom te laat voel en self eetgerei verskaf vir ons onbeplande braaitjie. Die enigste probleempie wat daar was, was die geraas van die kompressor van die vulstasie langsaan wat die nagrus effens versteur het. Andersins, uiters netjies en presies en uitstekende waarde vir geld.
Die plek was skoon, netjies, volledig toegerus en alles op sy plek. Selfs ons honde het tuis gevoel. Geen klagtes, net mooi woorde vir Elsa en haar hulp. Baie dankie, Elsa. Ons sien jou weer!
Was baie lekker om daar te bly saam my honde, en dit was gerieflik vir die honde mooi toegemaak. Jy sal nie 'n skoner en netjiese plek kry nie.
Die kamer en geriewe in die kamer is netjies en die linne van hoë gehalte. Kamer is goed toegerus met lugversorger en elektriese kombers. Ongelukkig het die eienaars se hond uit hul erf gekom en die baie opgewonde hondjie het glipsie in ons kamer gemaak. Ons het dit oorgesien, maar daar is ander reisigers wat dalk nie so vergewensgesind mag wees nie. Elsa is egter baie vriendelik!
Dit was werklik 'n heerlike lafenis na die lang pad. Dankie vir alles wat perfek was en ons kon net ontspan en heerlik slaap!
Die huis is langs 'n motorhawe wat aan die hoofpad grens en die geraas by die vulstasie en die kompressor wat deur die nag aanskakel kan nogal steurend wees vir ligte slapers. Dit het my nie gepla nie maar vir my vrou wel. Geriewe is netjies, skoon en gerieflik.
Ons het heerlik oornag by Elsa's place en sal weer daar wil oornag in die toekoms, baie behulpsaam en beveel hul beslis aan, ons kon ongelukkig nie bly vir ontbyt nie, maar die verblyf was aangenaam.
Elsa is 'n wonderlike gasvrou, baie behulpsaam en vriendelik. Ideaal vir wat ons nodig gehad het, 'n warm bed op pad terug Kaap toe.
Dankie Elsa, jy is 'n pragtige mens. Het heerlik gekuier. Baie dankie vir die pasella spekplantjies, hout en blitz. Jou plek is baie netjies!
Die verblyf is in 'n systraat in die rustige dorpie. Netjiese eenheid met alle benodighede. Veilige onderdakparkeerplek. Koffie, tee, suiker, melk en beskuit word waardeer.
Ons is regtig jammer oor die ongerief! Ons het geruime tyd gelede die geraas onder die aandag van KaapAgri se bestuur gebring en dit was die kompressor wat die rybaan van lug voorsien, wat foutief was en aanmekaar gehardloop het. Die fout het intussen aandag geniet en dit is weer heerlik stil by Kamer 3. Aanvaar asseblief hiermee ons verskoning vir die ongerief!
Heerlike verblyf om te ontspan na lang dag op die pad. Elsa het gesorg vir lekker braaipakkies vir die aand en heerlike slaaie. Alles was keurig voorgesit vir ons. Vyfster-verblyf!
Baie aangename verblyf met baie aangename gasvroue. Die kamers is baie mooi, skoon en goed ingerig. Die kwilt-deken op die bed is baie mooi.
Ons het heerlik gemaklik oorgebly in 'n netjiese kamer. Elsa het heerlike kos gemaak teen 'n baie goeie prys en ons baie welkom laat voel.
Heerlik gebly in 'n pragtige kamer. Smaakvol gemeubileer met alles wat nodig is. Elsa is vriendelik en behulpsaam, en ons het 'n heerlike ontbyt geniet.
Die verblyf was baie skoon en netjies. Dink 'n stort moet in eenheid geplaas word om te help met waterbesparing.
Baie dankie vir die aanbeveling omtrent 'n stort, maar ek hou die ouers met kleine kindertjies in gedagte vir wie n bad net beter werk. Dit was lekker om jul by ons te ontvang.
Elsa's@27 is 'n baie netjies plek om te oornag, dis baie skoon en netjies en die personeel is baie vriendelik en behulpsaam. Sal dit vir enige persoon aanbeveel.
Verblyf by Elsa's was 'n baie aangename ervaring. Ons sal dit vir enige iemand aanbeveel en vir seker weer daar oorslaap!
My vriendin kon nie uitgepraat raak oor die kamer nie. Die warmte van Elsa het beslis die koue verdryf. Haar man het seker gemaak dat ek betyds was vir 'n nie-amptelike afspraak. Julle is tops.
Dit was net 'n vinnige oorslaap. Die kamer het baie mooi en kreatiewe dekor. Sy was baie tegemoetkomend met ons honde. Daar is hekke op en ons het veilig gevoel.
Die verblyf en gasvryheid was ongelooflik na 'n lang daggie op die pad! Sal dit vir enigeen aanbeveel.
Skoon en netjies, die beddens was uit die boonste rakke, die ou gebou wys baie karakter. Die ou kaggel en die houtvloere wat uit die oudae dateer.
Vriendelike ontvangs by 'n baie netjiese gastehuis. Sal beslis weer daar oornag! Inligtingstuk oor alles wat nodig is en nog meer, bv. klein rooivalk wat in die omgewing voorkom, is puik.